ארבעת המופלאים

ארבעת המופלאים (באנגלית: The Fantastic Four, לעיתים מתומצת כ-FF) היא קבוצת גיבורי-על בדיונית המופיעה בחוברות הקומיקס ביקום מארוול קומיקס. הקבוצה הופיעה לראשונה בחוברת Fantastic Four #1 מנובמבר 1961, ועזרה לקדם רמה חדשה של ריאליזם במדיום של שוק הקומיקס. הייתה זו קבוצת גיבורי-העל הראשונה שנוצרה על ידי הכותב סטן לי והמאייר ג'ק קירבי והכותר הראשון ממנו שיטת התסריטאות של מארוול החלה לצמוח. 

ארבע הדמויות שמזוהות לרוב עם ארבעת המופלאים, ואשר קיבלו כוחות על-אנושיים אחרי שנחשפו לקרינה קוסמית אחרי משימה בחלל, הם מיסטר פנטסטיק (או בשמו האמיתי ריד ריצ'רדס), מדען גאון ומנהיג הקבוצה, שמסוגל למתוח את גופו לממדים וצורות שונות; האישה הבלתי-נראית (סוזן "סו" סטורם-ריצ'רדס), חברתו של ריד ולאחר מכן אשתו, שמסוגלת להפוך את עצמה לבלתי נראית ולהקרין שדות כוח בלתי נראים ורבי עוצמה; הלפיד האנושי (ג'וני סטורם), אחיה הצעיר של סו, שמסוגל לייצר סביבו להבות אש ולעוף; והדבר המפלצתי (בנג'מין "בן" גרים), חברם הזועף אך טוב-הלב, טייס מיומן שהיה בעברו כוכב פוטבול ושותפו למכללה של ריד. בצורתו הסלעית הקשיחה, גרים מחזיק בכוח ובסיבולת על-אנושיים.

מאז הצגתה הראשונה בתחילת שנות ה-60 של המאה ה-20, הקבוצה הצטיירה לרוב כמשפחה אוהבת אך בלתי מתפקדת. שלא כמו ארכיטיפים אחרים בקומיקס, חברי הקבוצה רבו ביניהם, נטרו טינה אחד לשני והחליפו את מעמד האנונימיות והאלטר-אגואים הרווחת בין גיבורי-על במעמד סלבריטאות. הם ידועים גם בשל מאבקם החוזר עם נבלי-על כדוגמת המונרך דוקטור דום, גלקטוס טורף הכוכבים, אוכף החוק האכזר של הקרי רונאן המאשים, שליט האזור השלילי אניהילוס, נסיך המעמקים נאמור, הגולש הכסוף המשייט ברחבי החלל, איש החפרפרת התת-קרקעי, הלוחם מגזע הסקרול קל'רט ואיש המולקולות.

דמויותיהם של מיסטר פנטסטיק, האישה הבלתי-נראית, הלפיד האנושי והדבר מדורגים במקומות ה-40, 66, 46 וה-18, בהתאמה, ברשימת מאה גיבורי-העל הגדולים ביותר, לפי אתר IGN. קבוצת ארבעת המופלאים עובדה למגוון מדיות מחוץ לקומיקס, בהן סדרות אנימציה, סרטי קולנוע בלייב אקשן ומשחקי וידאו.

 היסטוריה פרסומית 
 תהליך יצירה 
המוציא לאור הוותיק מרטין גודמן היה מודע למכירות של חוברות ליגת הצדק מהחברה המתחרה, DC קומיקס. הוא הורה לעורך שלו, סטן לי, ליצור קומיקס על קבוצת גיבורי-על. לי, ששימש כעורך בפועל וכארט דיירקטור במשך שני עשורים - עוד מאז קודמתן של מארוול קומיקס, טיימלי קומיקס ואטלס קומיקס - מצא ששוק הקומיקס הפך להיות מוגבל למדי מבחינה אמנותית. לדבריו, הוא היה נחוש להתקדם בשוק קומיקס מדשדש, וליצור קומיקס שהוא עצמו יהנה לקרוא: עם דמויות מסוג שניתן להזדהות עמן, שיהיו אנושיות, שיהיו להן מגרעות וחולשות, ושיהיו מסוגלות לטעות ולהתחצף.

הדעות בנוגע לקרדיט היצירה של הדמויות והרעיון היו חלוקות בין סטן לי לבין ג'ק קירבי, והיה קשה לקבוע מי מהם יצר את ארבעת המופלאים. במגזין Fanzine משנת 1968, לי הוסיף את הערותיו המתועדות הראשונות לגבי יצירתם של ארבעת המופלאים. הייתה זו התקופה בה ג'ק קירבי החל לעבוד בחברה, ולי נתן לו את הקרדיט לאמנות החוברות, בעוד הוא היה אחראי לרעיון עצמו. בספר "מקורות מארוול קומיקס" משנת 1974, לי תיאר את תהליך היצירה יותר בפירוט כשהוא פיתח את הדמויות הבסיסיות ואת הקו העלילתי לפיו קירבי אייר את החוברת הראשונה. לפני שהכין את הקו העלילתי, לי ציין את מעורבותם של קירבי ושל גודמן בתהליך הפיתוח. לאחר מכן, קירבי העביר את דפי האיור שלו חזרה ללי, שהוסיף את הדיאלוגים ואת בועות הדיבור. גישה זו בתהליך הפיתוח של הקומיקס עבדה כל כך טוב, שלי וקירבי השתמשו בה מאותו רגע ואילך, והיא נהפכה לידועה בשם "שיטת מארוול". בתוך שנה, שיטה זו הפכה לסטנדרט הקבוע בחברת מארוול. אולם, קירבי תיאר את רצף האירועים בדרך שונה. בראיון למגזין Fanzine משנת 1970, הוא אישר את מעורבותו של לי ביצירת ארבעת המופלאים, אך לקח קרדיט על הדמויות הראשיות ועל הרעיון, עליו חשב במשרדי החברה.

הרפתקאתם הראשונה של ארבעת המופלאים משנת 1961 משרטטת את דמותם של ארבעה הרפתקנים (שלושה גברים ואישה אחת) שמונהגים בידי פרופסור ונשלחים למרכזו של כדור הארץ. שם, הם נלחמים במפלצות ענק ונאלצים להתמודד מול אנטגוניסט אנושי, שגם הוא מגיע מעל פני הקרקע. למרות שגם לי וגם קירבי לא הצהירו מעולם שההשראה לסיפור הייתה "מסע לבטן האדמה", המוציא לאור מרטין גודמן היה ידוע בשל חיבתו לטרנדים תרבותיים בתור המשפיעים העיקריים למכירות שוק הקומיקס שתחת פרסומיו.

היסטוריון הקומיקס רוברט סי הארווי מאמין שארבעת המופלאים היו למעשה המשך יצירותיו של קירבי מהעבר, וכי "היו אלה יותר יצירותיו של קירבי מאשר של לי". למרות זאת, הארווי טען ששיטת מארוול לשיתוף פעולה בין יוצרים איפשרה לשניהם לקחת קרדיט על העבודה.

 שנות ה-60 וה-70 

פרסומה של החוברת Fantastic Four #1 בנובמבר 1961 התברר כהצלחה בלתי צפויה. באותה תקופה, סטן לי חשב להפסיק לעבוד על קומיקסים, אך התגובות החיוביות לארבעת המופלאים שכנעו אותו להמשיך. סדרת החוברות החלה לקבל מכתבי מעריצים, ולי פרסם אותם החל מהחוברת השלישית. כמו כן, לי החל להשתמש בסלוגן "מגזין הקומיקס הגדול ביותר בעולם!" מאותה חוברת, במסורת שנמשכה עד לשנות ה-90 של המאה ה-20 ותחילת העשור הראשון של המאה ה-21. 

החוברות המוקדמות בסדרת הקומיקס פורסמו במתכונת דו-חודשית. חוברת מספר 4 ממאי 1962 הציגה מחדש את דמותו של נאמור הסאב-מרינר, אנטי-גיבור שחי במעמקים וכיכב בסדרת חוברות של טיימלי קומיקס בשנות ה-30 ושנות ה-40 של המאה ה-20 - תקופה שנודעה כתור הזהב של הקומיקס. חוברת מספר 5 מיולי 1962 הציגה לראשונה את דוקטור דום, מי שהפך לאויבם המושבע של ארבעת המופלאים. חוברת מספר שמונה הציגה את דמותה של אלישיה מאסטרס, מושא אהבתו של הדבר. החל מחוברת מספר 16 מיולי 1963, החוברות השמיטו את התחילית The והחלו להיקרא בפשטות Fantastic Four. בחוברת מספר 19, לי הכריז שריד ריצ'רדס יישאר המנהיג של הקבוצה, וזאת למרות ביקורת חריפה של המעריצים שלא אהבו את הדמות.

בעוד הסיפורים המוקדמים כללו נרטיבים סיפוריים משל עצמם, ההופעות של שני האנטגוניסטים הביא ליצירת סיפורים שנמשכו חודשים שלמים. לפי היסטוריון הקומיקס לס דניאלס, "רק נרטיבים שנמשכו מספר חוברות יכלו להכיל את הרעיונות המורכבים שהוצגו בהן". במהלך ההרצה הממושכת של סדרת החוברות, היא הציגה מספר קשתות סיפור מפורסמות ודמויות שהפכו למרכזיות בחברת מארוול, ביניהן גזע חשאי של ניסויים מדעיים בין בני אדם לחייזרים שנקראו הבלתי אנושיים; דמותו של הפנתר השחור, מלך אפריקני שהיה לגיבור-העל השחור הראשון בקומיקס המודרני; הגזעים מחרחרי המלחמה הקרי והסקרול משני הצורה; "הוא", דמות שנודעה בהמשך בתור אדם וורלוק; האזור השלילי ומולקולות בלתי יציבות. הסיפור שנחשב להישג הגדול ביותר של סטן לי וג'ק קירבי היה שלושת חלקי "הטרילוגיה של גלקטוס", שהחלו בחוברת מספר 48 ממרץ 1966 וסיפרו על הגעתו של גלקטוס, ענק קוסמי שרוצה לטרוף את כדור הארץ, ושל המבשר שלו הגולש הכסוף. בסקר קוראים שנערך בשנת 2001, חוברת זו נבחרה במקום ה-24 ברשימת מאה הסיפורים הגדולים ביותר של מארוול מכל הזמנים. העורך רוברט גרינברגר ציין בהקדמה לסיפור ש"עם הגעתה לסיומה של השנה הרביעית לקיומם של ארבעת המופלאים, נדמה שסטן לי וג'ק קירבי רק מתחממים. בראייה לאחור, הייתה זו התקופה הפורייה ביותר יותר מכל סדרה אחרת בעידן מארוול. דניאלס מציין שהאלמנטים המיסטיים והמטאפיזיים שהשתלטו על הסאגה התאימו מאוד לטעמם של הקוראים הצעירים של שנות ה-60. זאת ועוד, לי גילה בהמשך שהסיפור היה פופולרי בקרב הקמפוסים במכללות. החוברות השנתיות של סדרת ארבעת המופלאים שפכו אור על כמה מהאירועים המרכזיים שהיו בהן עד כה. נאמור הומלך כמלך על אטלנטיס בחוברת השנתית הראשונה משנת 1963, כשנה לאחר מכן סופר סיפור מקורו של דוקטור דום, והחוברת השנתית השלישית תיעדה את אירוע החתונה בין ריד ריצ'רדס לבין סוזן סטורם (1965). לי וקירבי הציגו מחדש את הלפיד האנושי המקורי בחוברת השנתית הרביעית של שנת 1966, ועימתו בינו לבין הלפיד האנושי. ההריון של סוזן סטורם תועד בחוברת השנתית מספר 5 משנת 1967, ובנם של בני הזוג נולד בשם פרנקלין ריצ'רדס בחוברת השנתית מספר 6 משנת 1968, חוברת שהציגה גם את אניהילוס.

בשנת 1967, חברת מארוול קומיקס הגישה בקשה לסימן מסחר עבור הקומיקס של ארבעת המופלאים, וב-1970 אישר משרד הפטנטים וסימני המסחר של ארצות הברית להעניק לקומיקס את הרישיון לכך.

קירבי עזב את חברת מארוול באמצע שנות ה-70, לאחר שאייר את 102 החוברות הראשונות של הסדרה בנוסף לחוברת אחת שלא הושלמה. חלקים מהסיפור פורסמו בחוברת מספר 108, ובאפריל 2008 הושלמה לבסוף ופורסמה תחת השם Fantastic Four: The Lost Adventure. סדרת החוברות נמשכה עם הצוות היצירתי שכולל את לי, רוי תומאס, ג'רי קונוויי ומארב וולפמן ככותבים קבועים, ואמנים כמו ג'ון רומיטה האב, ג'ון בוסימה, ריץ' באקלר וג'ורג' פרז. בזמן זה, ג'ים סטרנקו תרם מספר איורי עטיפה לחוברות. במאי 1974 החלה מיני-סדרה בכיכובה של הקבוצה בשם Giant-Size Super-Stars, והכותר שינה את שמו ל-Giant-Size Fantastic Four החל מהחוברת השנייה. החוברת הרביעית הציגה לראשונה את דמותו של ג'יימי מדרוקס, דמות שהצטרפה בהמשך לשורות האקס-מן. המיני-סדרה בוטלה לאחר החוברת השישית (אוקטובר 1975). בהמשך, רוי תומאס וג'ורג' פרז יצרו סיפור מטא-בדיון בחוברת Fantastic Four #176 (נובמבר 1976), שבה דמות בדיונית מבקרת את משרדי החברה ופוגשת מספר יוצרי קומיקס. מארב וולפמן וקית' פולארד יצרו קשת סיפור שפורסמה על פני מספר חוברות עד לחוברת מספר 200 (נובמבר 1978), וגוללה את סיפור בנו של דוקטור דום. האמן ג'ון ביירן הצטרף לצוות היצירתי בחוברת מספר 209 (אוגוסט 1979). הוא ו--וולפמן הציגו מבשר חדש בשם טראקס בחוברת מספר 211 (אוקטובר 1979).

 שנות ה-80 וה-90 

הכותב ביל מנטלו החליף את וולפמן ככותב ראשי של הסדרה, וכתב סיפור קרוסאובר עם ספיידרמן בחוברת Peter Parker, The Spectacular Spider-Man #42 (מאי 1980). ביירן כתב ואייר קומיקס פרסומי של סדרת החוברות עבור חברת קוקה קולה, אך החברה דחתה את השימוש בקומיקס בגלל היותו אלים מדי. במקום זאת, קומיקס זה פורסם מאוחר יותר בחוברות מספר 221-220 (יולי-אוגוסט 1980). הכותב דאג מאנץ' והמאייר ביל סנקביץ' נטלו את מלאכת הכתיבה והאיור למשך עשר החוברות הבאות. החל מחוברת מספר 232 (יולי 1981), בה שם הסיפור היה "חזרה למקורות", ביירן החל את הרצתו ככותב, מאייר ואינקר של הסדרה. הוא שימש כאינקר עבור חוברת זו בלבד תחת שם העט ביורן היין.

תחת הרצתו, ביירן הפיח רוח חיים חדשה בסדרת החוברות המדשדשת. במקור, ביל סנקביץ' היה מיועד להפוך למאייר הסדרה, אך הוא עזב לטובת סדרת החוברות של מון נייט. מספר עורכים נעשו מעורבים בסדרת החוברות של ארבעת המופלאים, עד אשר בוב בודיאנסקי הפך לעורך הקבוע. עקב חיכוכים עם בודיאנסקי, ביירן הודיע שיסיים את עבודתו לאחר חוברת מספר 293 (אוגוסט 1986). אחד מהשינויים של ביירן היה להפוך את הילדה הבלתי-נראית לאישה הבלתי-נראית, ולהעניק לה ביטחון ואסרטיביות. היא שברה את מוסכמות ה"אמא ורעייה שקיבלה כוחות-על" כמיטב המסורת של נשות טלוויזיוניות כמו דונה ריד ופלורנס הנדרסון, ומעריצי הקומיקס גילו שמדובר בדמות רבת עוצמה. ביירן לקח את הסדרה לכיוונים חדשים בחייהן האישיים של הדמויות - הוא תיאר את ההפלה אותה עברה סוזן סטורם עם התינוק, והדבר פרש מהקבוצה כדי לחיות בכוכב לכת בו הוא מסוגל לחזור לצורתו האנושית. כדי להשלים את הכוח החסר של הקבוצה, החליפה אותו הענקית הירוקה. אלישיה מאסטרס, חברתו לשעבר, מתאהבת בג'וני סטורם, והשניים נישאים בחוברת מספר 300. הוא שם דגש יותר על הדינמיקה המשפחתית, אשר לדעתו דעכה מאז ימיהם של לי וקירבי, באומרו "משפחה, ולא משפחה בלתי מתפקדת, הוא האלמנט העיקרי בארבעת המופלאים. מדובר בדינמיקה חיונית מאוד בין הדמויות".

בעקבות עזיבתו של ביירן, מספר כותבים המשיכו לכתוב את הסדרה, ביניהם רוג'ר סטרן, טום דיפלקו ורוי תומאס. סטיב אנגלהארט כתב את חוברות מספר 332-304, למעט חוברת מספר 320. סדרת הקומיקס נאבקה לשמור על קיומה, ולכן אנגלהארט ביצע מספר שינויים קיצוניים. הוא הרגיש שהסדרה הפכה עבשה מדי עם הרכב הקבוצה הקבוע של ריד ריצ'רדס, סוזן סטורם, ג'וני סטורם ובן גרים. אי לכך, החל מחוברת מספר 308, ריד וסוזן פרשו מהקבוצה והחליפו אותם שרון ונטורה, חברתו החדשה של הדבר וקריסטל, אהובתו לשעבר של ג'וני. שינוי זה הגדיל את קהל הקוראים החל מחוברת מספר 321. בשלב זה, חברת מארוול קיבלה החלטה לגבי סדרה נוספת של אנגלהארט, האוונג'רס מהחוף המערבי, וזאת למורת רוחו. זאת ועוד, בחוברת מספר 326 נאמר לו להחזיר את ריד ואת סוזן ולבטל מספר שינויים שערך לקומיקס. החלטה זו גרמה לו להסיר את שמו לחלוטין מקרדיט היצירה של החוברות, ולהשתמש בשם העט ג'ון הרקנס. לדבריו, הרצה אחרונה זו של חוברות 626 ועד 332 הייתה בין החוויות הכואבות ביותר בקריירה שלו. הכותב והמאייר וולט סימונסון המשיך את מלאכת הכתיבה החל מחוברת מספר 334 (דצמבר 1989), ולאחר שלוש חוברות גם אייר ושימש כאינקר. הוא החזיק בתפקיד זה עד לחוברת מספר 354 (יולי 1991), למעט מקרים בודדים בהם אייר ארתור אדמס.

סימונסון, אשר כתב בסדרת חוברות האוונג'רס, קיבל אישור להוסיף את ריד וסוזן לקבוצה אחרי שאנגלהארט גרם לפרישתם מארבעת המופלאים. אולם, לאחר שהתכוון לצרף אותם בחוברת מספר 300 של האוונג'רס, התקבלה ההחלטה להחזיר אותם לארבעת המופלאים - החלטה עמה סימונסון לא הסכים, והוא עזב את כתיבת חוברות האוונג'רס. לאחר מכן, הוא קיבל הצעה לעבוד על סדרת ארבעת המופלאים, ומאחר שכבר כתב סיפורים על האוונג'רס יחד עם ריד וסוזן, הוא שיכתב אותם מחדש לתוך סדרת ארבעת המופלאים. במבט לאחור, סימונסון ציין שהעבודה על ארבעת המופלאים העניקה לו את המרחב המתאים להשתמש בדמויות האוונג'רס תור ואיירון מן, מהם היה מנוע להשתמש בחוברות האוונג'רס.

סדרת ארבעת המופלאים ראתה שינויים נוספים בצוות היצירתי עם העורך טום דיפלקו, המאייר טום ראיין ודן בולנדי כאינקר החל מחוברת מספר 360 (ינואר 1992) ועד לחוברת מספר 414 (יולי 1996). דיפלקו ביטל את הנישואים של ג'וני סטורם לאלישיה מאסטרס על ידי כך שקבע שאימפריית הסקרול חטפה את מאסטרס האמיתית והחליפה אותה במרגלת בשם לייג'ה. לאחר שזהותה נחשפה, לייג'ה דווקא עזרה לארבעת המופלאים להציל את מאסטרס, מאחר שהתאהבה בג'וני. דמותה של ונטורה עזבה את הסדרה, לאחר שעברה מוטציה בידי דוקטור דום. למרות שכמה מהמעריצים לא אהבו את הרצתו של דיפלקו, מכירות החוברות גדלו לאורך התקופה.

התפתחויות נוספות מאותה תקופה כללו את שליחתו של פרנקלין ריצ'רדס לזמן העתיד ושובו למציאות העכשווית כנער מתבגר; שובו של אביו הנוסע בזמן של ריד, נתניאל ריצ'רדס, שהתברר כי הוא למעשה אביו של הנבל קאנג הכובש; ומותו לכאורה של ריד ריצ'רדס בידי דוקטור דום הפצוע אנושות. שתי הדמויות "הוחזרו לחיים" לאחר שנתיים, כאשר נקבע שמותם תוכנן בידי הנבל הייפרסטורם (בנם הנוסע בזמן והמוטאנט של פרנקלין ריצ'רדס ורייצ'ל סאמרס).

סדרת החוברות בוטלה לאחר חוברת מספר 416 (ספטמבר 1996) וזכתה להרצה מחודשת בתור הכרך השני כחלק מאירוע הקרוסאובר "גיבורים נולדים מחדש". אירוע זה נגרם כתוצאה מהקרב עם אונסלוט, שבעקבותיו פרנקלין ריצ'רדס שלח את הגיבורים ליקום כיס מקביל. כרך זה ארך כשנה וסיפר את ההרפתקאות הראשונות של הקבוצה בסגנון מודרני יותר. לאחר הניסיון שבהרצת הכרך השני, סדרת ארבעת המופלאים החלה בהרצת הכרך השלישי בינואר 1998, בכתיבתו של סקוט לובדל ובאיורו של אלן דייוויס. לאחר שלוש חוברות בלבד, הכתיבה עברה לכריס קלרמונט והאיור לסלבדור לארוקה, בהרצה מוצלחת שנמשכה עד לחוברת מספר 32 מאוגוסט 2000.

 העשור הראשון של המאה ה-21 
לאחר הרצתם של קלרמונט, לובדל ולארוקה, קרלוס פצ'קו לקח את מלאכת האיור ועזר בכתיבה - תחילה עם רפאל מארין ולאחר מכן עם מארין וג'ף לואב. סדרה זו החלה במיספור כפול, כאילו הכרך הראשון והמקורי של הסדרה המשיך ללא הפרעה, החל מחוברת מספר 42 (יוני 2001). באותו זמן, לסדרות מארוול שהחלו בשנות ה-60 כמו Thor ו-The Amazing Spider-Man ניתן גם מיספור כפול באותה צורה, עם מיספור הכרך העכשווי לצד המיספור של הסדרה המקורית. אחרי חוברת מספר 70/499 מאוגוסט 2003, הכרך השלישי חזר למיספור המקורי עם חוברת מספר 500 (ספטמבר 2003).

קארל קסל החליף את לואב ככותב שותף בחוברת מספר 51/480 ממרץ 2002, ולאחר מספר חוברות עם צוותים זמניים, מארק וייד החל במלאכת הכתיבה מחוברת 60/489 (אוקטובר 2002), עם מייק וירינגו כמאייר. חברת מארוול הוציאה מהדורה פרסומית חלופית לחוברת הראשונה, בעלות של תשעה סנט במקום 2.25 דולרים של המקורית. בין הצוותים השונים שהיו באותה עת, המאיירים מארק בקינגהאם, קייסי ג'ונס והווארד פורטר תרמו עד לחוברת מספר 524 (מאי 2005). הכותב ג'יי מייקל סטרזינסקי והמאייר מייק מק'קון עבדו יחד על חוברות מספר 541-527 (יולי 2005-נובמבר 2006), בעוד דוויין מקדאפי החל לכתוב מהחוברת הבאה והמאייר פול פלטייר החליף את מק'קון בחוברת מספר 544 (מאי 2007).

בעקבות אירוע הקרוסאובר "מלחמת אזרחים", הפנתר השחור וסטורם החליפו באופן זמני את ריד וסוזן ריצ'רדס כמנהיגי הקבוצה. כמו כן, ארבעת המופלאים הופיעו בסדרת החוברות של הפנתר השחור, בכתיבתו של רג'ינלד הדלין ובאיורו העיקרי של פרנסיס פורטלה. החל מחוברת מספר 554 (אפריל 2008), הכותב מארק מילר והמאייר בראיין היץ' החלו בהרצה של 16 חוברות. אירוע הקרוסאובר "פלישה סודית" של קיץ 2008 והשלכותיו "שלטון אפל" משנת 2009 סיפרו על הענקת סמכויות ממשלתיות לביטחון המדינה לנבל המשוקם נורמן אוסבורן, וארבעת המופלאים כיכבו במיני-סדרה Dark Reign: Fantastic Four (מאי-ספטמבר 2009), בכתיבתו של ג'ונתן היקמן ובאיורו של שון צ'ן. היקמן הפך לכותב הסדרה הראשית החל מחוברת מספר 570, עם דייב איגלשאם ולאחר מכן סטיב אפטינג כמאיירים.

 העשור השני של המאה ה-21 
בקשת הסיפור "שלושה", שהסתיימה בחוברת מספר 587 מינואר 2011, הלפיד האנושי מת לכאורה לאחר שניסה לעצור המוני מפלצות מלפלוש לכדור הארץ מהאזור השלילי. הסדרה הסתיימה בחוברת לאחר מכן, והושקה מחדש במרץ 2011 תחת השם FF. בהרצה חדשה זו, הקבוצה פעלה תחת השם "Future Foundation" ("קרן העתיד"), אימצה קוד לבוש של שחור-לבן, וקיבלה את ספיידרמן לשורותיה. עם הגעתה של הסדרה החדשה לחוברת מספר 11 בדצמבר 2011, סדרת ארבעת המופלאים בכללותה הגיע לחוברת מספר 599.

כדי לחגוג את יובל ה-50 לסדרת ארבעת המופלאים ולהיווסדותה של מארוול קומיקס, החברה פרסמה בנובמבר 2011 חוברת בת מאה עמודים של Fantastic Four #600, שיצאה בינואר 2012. החוברת החזירה את הסדרה למיספור המקורי שלה וכללה את שובו של הלפיד האנושי. גורלו של הלפיד האנושי אחרי חוברת מספר 587 התברר מאוחר יותר, שאכן נהרג בקרב נגד המפלצות, אך הוחזר לחיים כדי לשמש כגלדיאטור לבידורו של אניהילוס. סוזן סטורם הקימה תנועת מחתרת בעקבות החשיפה והביסה את הנבל.

למרות שסדרת חוברות FF הייתה ממשיכתה של הסדרה הראשית, היא תיפקדה כסדרה שעומדת בפני עצמה. החל מחוברת מספר 12, הסדרה התמקדה בחברים הצעירים של קרן העתיד, ביניהם פרנקלין וולריה ריצ'רדס.

ברומן הגרפי Fantastic Four: Season One, ניתן לארבעת המופלאים סיפור מקור מעודכן בימים המודרניים במקום בשנות ה-60. המהדורה בכריכה קשה הגיעה למקום הרביעי ברשימת רבי-המכר של הניו יורק טיימס לרומנים גרפיים.

כחלק מהמיתוג מחדש מארוול עכשיו! של אוקטובר 2012, סדרת ארבעת המופלאים הסתיימה בחוברת מספר 611. בכך הסתיימה הרצתו הארוכה של היקמן על חוברות FF. הסדרה הושקה מחדש פעם נוספת ככרך רביעי באוקטובר 2012, בכתיבתו של מאט פרקשן ובאיורו של מארק באגלי. בסדרה זו, שהחלה תחת מיספור מחדש החל מחוברת מספר 1, ארבעת המופלאים חקרו יחד את החלל, כאשר כוונתו החשאית של ריד ריצ'רדס הייתה לגלות מדוע כוחותיו נעלמים באופן הדרגתי. בפברואר 2014 החלה הרצה חדשה של כרך חמישי תחת מארוול עכשיו 2.0, בכתיבתו של ג'יימס רובינסון ובאיורו של לאונרד קירק.

 אזכור במדיות אחרות 
 סדרות טלוויזיה 

 סרטי קולנוע 

בשנת 1994 צולם סרט לייב אקשן המבוסס על דמויותיהם של ארבעת המופלאים. הסרט נקרא "The Fantastic Four". סרט זה נוצר רק כדי להבטיח לאולפנים זכויות יוצרים על המותג ולכן מעולם לא הופץ באף מדיה. בשנים 2005 ו-2007 הופקו שני סרטי לייב אקשן המבוססים על סדרת הקומיקס בבימויו של טים סטורי ובכיכובם של יואן גריפיד' כריד ריצ'רדס/מיסטר פנטסטיק, ג'סיקה אלבה כסו סטורם/האשה הבלתי נראית, כריס אוונס כג'וני סטורם/הלפיד האנושי, מייקל צ'יקליס כבן גרים/הדבר וג'וליאן מקמהון כוויקטור וון דום/דוקטור דום, אויבם המפורסם של הרביעייה. כמו בגרסת האולטימייט גם כאן דוקטור דום היה שותף לניסוי והסיבה להפיכתו לנבל היא פרישת חברת הענק שלו ונפילתה הכלכלית, בגלל אותה חללית שנקלעה לסופה הקוסמית והייתה אמורה להיות השלב הבא בטכנולוגיה אך התרסקה. ויקטור וון דום רואה את הארבעה כאשמים למעשה. לפי הסרט, ריד וסו ניסו לחזור לשגרה לאחר קבלת הכוחות ולהמשיך את חייהם כמדענים, ג'וני אהב את הכוחות שלו, ובן נותר בדיכאון. אך הארבעה הפכו לגיבורים לאחר שהצילו עשרות אנשים מהשמדתה של העיר בידי דום, והפכו לגיבורי העיר.

ב-2014 הושלמו צילומי סרט אתחול על "ארבעת המופלאים", בבימויו של ג'וש טראנק ובכיכובם של מיילס טלר כריד ריצ'רדס/מיסטר פנטסטיק, קייט מארה כסו סטורם\האשה הבלתי נראית, מייקל בי. ג'ורדן כג'וני סטורם/הלפיד האנושי, ג'יימי בל כבן גרים/הדבר וטובי קבל כוויקטור וון דום/דום. סרט שיצא לאקרנים באוגוסט 2015. סרט המשך הוכרז כצפוי לצאת לאקרנים ביולי 2017. אך בנובמבר 2015 הוא נדחה למועד בלתי ידוע.

בדצמבר 2020 אולפני מארוול פרסמו סמליל חדש לסרט מתוכנן על ארבעת המופלאים שיבויים על ידי ג'ון ווטס.

 ביבליוגרפיה 
 סדרה עיקרית וסיפורים מרכזיים Fantastic Four Vol.1 #1-416 (נובמבר 1961-ספטמבר 1996)
 #1 - הופעה ראשונה של ארבעת המופלאים ואיש החפרפרת.
 #2 - הופעה ראשונה של גזע הסקרול החייזרי.
 #4 - הצגתו מחדש של נאמור הסאב-מרינר.
 #5 - הופעה ראשונה של דוקטור דום.
 #8 - הופעה ראשונה של אלישיה מאסטרס ושליט הבובות.
 #12 - הופעת אורח ראשונה של הענק הירוק.
 #15 - הופעה ראשונה של הדעתן המטורף.
 #20 - הופעה ראשונה של איש המולקולות.
 #26 - הופעת אורח ראשונה של קבוצת האוונג'רס.
 #28 - הופעת אורח ראשונה של האקס-מן.
 #38 - הופעת אורח של קבוצת הנבלים ארבעת המפחידים.
 #39 - הופעת אורח ראשונה של דרדוויל.
 #45 - הופעת אורח ראשונה של הבלתי אנושיים.
 #50-48 - קשת הסיפור הגעתו של גלקטוס והצגתם לראשונה של גלקטוס והגולש הכסוף.
 #51 - הצגתו לראשונה של האזור השלילי.
 #52 - הופעה ראשונה של הפנתר השחור.
 #61 - הופעת אורח של סאנדמן.
 #202 - הופעת אורח של איירון מן.
 #211 - הופעה ראשונה של טראקס.
 #232 - הסיפור "חזרה למקורות", תחילת הרצתו של ג'ון ביירן ככותב.
 #235 - הופעת אורח של אגו הכוכב החי.
 #266 - הענקית הירוקה מחליפה את מקומו של הדבר בקבוצה.
 #296 - הצטרפותו מחדש של הדבר לקבוצה.
 #308 - שרון ונטורה וקריסטל מחליפות את ריד וסוזן כמנהיגי הקבוצה.
 #326 - הצטרפותם מחדש של ריד וסוזן ריצ'רדס לקבוצה.
 Fantastic Four Annual #1-27, #32-33, #1998-2001 (יוני 1963-יולי 2001)
 #4 - הצגתו מחדש של הלפיד האנושי המקורי.
 #6 - הופעה ראשונה של אניהילוס.
 Complete Fantastic Four Vol.1 #1-37 (ספטמבר 1977-יוני 1978)
 Fantastic Four UK #1-29 (אוקטובר 1982-אפריל 1983)
 Fantastic Four Annual UK (1981-1970)
 Fantastic Four Vol.2 #1-13 (ספטמבר 1996-ספטמבר 1997)
 Fantastic Four Vol.3 #1-70 (נובמבר 1997-יוני 2003)
 Fantastic Four Vol.1 #500-588 (ספטמבר 2003-נובמבר 2011)
 #543-536 - הרפתקאות ארבעת המופלאים במהלך מלחמת האזרחים של מארוול.
 #550-544 - קשת הסיפור "בנייה מחדש", שמתרחשת לאחר מלחמת האזרחים ובמהלך אירועי "היוזמה".
 Vol.1 1-304 (פברואר 2004-יוני 2006)
 Fantastic Four Adventures Vol.1 #1-60 (יולי 2005-פברואר 2010)
 Fantastic Four Adventures Vol.2 #1-28 (מרץ 2010-מרץ 2012)
 FF Vol.1 #1-23 (מרץ-אוקטובר 2011)
 Fantastic Four Vol.1 #600-611 (נובמבר 2011-אוקטובר 2012)
 FF Vol.2 #1-16 (נובמבר 2012-ינואר 2014)
 Fantastic Four Vol.4 #1-16 (פברואר 2013-ינואר 2014)
 Fantastic Four Vol.5 #1-14 (פברואר-דצמבר 2014)
 Fantastic Four Vol.1 #642-645 (ינואר-אפריל 2015)
 Fantastic Four Vol.6 #1-48 (אוגוסט 2018-אוקטובר 2022)
 Fantastic Four Vol.7 #1-33 (נובמבר 2022-יוני 2025)
 Fantastic Four Vol.8 (יולי 2025 ואילך)
 סדרות ספין-אוף Silver Surfer Vol.1 #1-18 (מאי 1968-ספטמבר 1970)
 Silver Surfer Vol.2 #1 (פברואר 1982)
 Human Torch Vol.2 #1-8 (יוני 1974-אוגוסט 1975)
 Thing Vol.1 #1-36 (מרץ 1983-פברואר 1986)
 Silver Surfer Vol.3 #1-146 (אפריל 1987-נובמבר 1998)
 Silver Surfer Vol.4 #1-2 (אוגוסט-אוקטובר 1988)
 Doom 2099 #1-44 (נובמבר 1992-יוני 1996)
 Doom 2099 Vol.2 #1 (דצמבר 2019)
 Fantastic Force Vol.1 #1-18 (ספטמבר 1994-מרץ 1996)
 Human Torch Vol.3 #1-12 (אפריל 2003-אפריל 2004)
 Silver Surfer Vol.5 #1-14 (יולי 2003-אוקטובר 2004)
 Ultimate Fantastic Four Vol.1 #1-60 (פברואר 2004-אפריל 2009)
 Marvel Knights 4 #1-27 (אפריל 2004-אפריל 2006)
 Thing Vol.2 #1-8 (ינואר-אוגוסט 2006)
 Marvel Adventures: Fantastic Four #1-49 (מאי 2005-מאי 2009)
 Ultimate Fantastic Four (ES) #1-31 (יולי 2005-יולי 2009)
 Fantastic Force Vol.2 #1-4 (אפריל-ספטמבר 2009)
 Silver Surfer Vol.6 #1-5 (פברואר-יוני 2011)
 Thing Vol.2 #1-8 (ינואר-אוגוסט 2006)
 Silver Surfer Vol.7 #1-15 (מרץ 2014-נובמבר 2015)
 Silver Surfer Vol.8 #1-14 (ינואר 2016-אוקטובר 2017)
 Invisible Woman Vol.1 #1-5 (יולי-נובמבר 2019)
 Doctor Doom Vol.1 #1-10 (אוקטובר 2019-דצמבר 2020)
 Thing Vol.3 #1-6 (נובמבר 2021-אפריל 2022)
 מיני-סדרות ומהדורות מוגבלות Fantastic Four (ES) #1 (אפריל 1969)
 Fantastic Four (ES) #67 (יוני 1974)
 Pocket Book Series: Fantastic Four #1 (1977)
 Fantastic Four Meet the Witch #1 (אוקטובר 1977)
 Fantastic Four Roast #1 (פברואר 1982)
 Fantastic Four Special Edition #1 (מאי 1984)
 Fantastic Four vs. the X-Men #1-4 (נובמבר 1986-פברואר 1987)
 Marvel Masterworks: Fantastic Four #1-9 (נובמבר 1987-נובמבר 2005)
 Adventures of The Thing #1-4, אפריל-יולי 1992)
 Fantastic Four: Monsters Unleashed #1 (מאי 1992)
 Fantastic Four Unlimited #1-12 (ינואר 1993-נובמבר 1995)
 Fantastic Four: Atlantis Rising #1-2 (אפריל-מאי 1995)
 Fantastic Four: Unplugged #1-6 (יולי 1995-מאי 1996)
 Fantastic Four 2099 #1-8 (נובמבר 1995-יוני 1996)
 Fantastic Four: The Legend #1 (אוקטובר 1996)
 Essential Series: Fantastic Four #1-9 (נובמבר 1998-אוגוסט 2013)
 Fantastic Four: Fireworks #1-3 (נובמבר 1998-פברואר 1999)
 Superman\Fantastic Four #1 (אפריל 1999)
 Fantastic Five Vol.1 #1-5 (אוגוסט-דצמבר 1999)
 Domination Factor: Fantastic Four #1-4 (ספטמבר-דצמבר 1999)
 Marvel Selects: Fantastic Four #1-6 (נובמבר 1999-אפריל 2000)
 Fantastic Five #1-5 (אוקטובר 1999-פברואר 2000)
 Marvel Comics: Fantastic Four #1 (מאי 2000)
 Before the Fantastic Four: Ben Grimm and Logan #1-3 (מאי-יולי 2000)
 Before the Fantastic Four: Reed Richards #1-3 (יולי-נובמבר 2000)
 Before the Fantastic Four: The Storms #1-3 (אוקטובר 2000-דצמבר 2001)
 Sentry/Fantastic Four #1 (דצמבר 2000)
 Fantastic Four: World's Greatest Comics Magazine #1-12 (דצמבר 2000-נובמבר 2001)
 Gen¹³/Fantastic Four #1 (ינואר 2001)
 Fantastic 4th Voyage of Sinbad #1 (יולי 2001)
 Fantastic Four: 1 2 3 4 #1-4 (יולי-נובמבר 2001)
 Marvel Knights Fantastic Four: 1234 #1-4 (אוקטובר 2001-ינואר 2002)
 The Thing: Freakshow #1-4 (אוגוסט-נובמבר 2002)
 Startling Stories: Fantastic Four - Unstable Molecules #1-4 (ינואר-מרץ 2003)
 Marvel Age: Fantastic Four #1-12 (אפריל 2004-ינואר 2005)
 Fantastic Four: Foes #1-6 (ינואר-יוני 2005)
 Best of the Fantastic Four #1 (מאי 2005)
 X-Men/Fantastic Four Vol.1 #1-5 (דצמבר 2004-אפריל 2005)
 Fantastic Four: House of M #1-3 (יולי-ספטמבר 2005)
 Maximum Fantastic Four #1 (נובמבר 2005)
 Marvel Knights 4 #1-5 (אוגוסט 2004-אוגוסט 2006)
 Marvel Age: Fantastic Four Tales #1 (פברואר 2005)
 Fantastic Four: The Movie #1 (יוני 2005)
 Home Depot Safety Heroes #1 (אוקטובר 2005)
 FF/IM: Big in Japan #1-4 (אוקטובר 2005-מרץ 2006)
 Fantastic Four: The Wedding Special #1 (נובמבר 2005)
 Fantastic Four Special Vol #1 (דצמבר 2005)
 Ultimate X-Men/Fantastic Four #1 (מרץ 2006)
 Fantastic Four: First Family #1-6 (מרץ-אוגוסט 2006)
 Fantastic Four: A Death in the Family #1 (מאי 2006)
 Four #28-29 (מאי-יוני 2006)
 Heroes Reborn: Fantastic Four #1 (אוקטובר 2006)
 Marvel 1602: Fantastick Four #1-5 (ספטמבר 2006-פברואר 2007)
 Spider-Man and the Fantastic Four in Bubble Trouble #1 (נובמבר 2006)
 Fantastic Four: The End #1-6 (נובמבר 2006-מרץ 2007)
 Spider-Man and the Fantastic Four in Hard Choices #1 (דצמבר 2006)
 Fantastic Four 2K Games #0 (מרץ 2007)
 Spider-Man and the Fantastic Four #1-4 (אפריל-אוגוסט 2007)
 Marvel Spotlight: Fantastic Four and the Silver Surfer #1 (מאי 2007)
 Fantastic Four\Inhumans #1 (יוני 2007)
 Fantastic Five Vol.2 #1-5 (יולי-ספטמבר 2007)
 Fantastic Four and Power Pack #1-4 (יולי-אוקטובר 2007)
 The Last Fantastic Four Story #1 (אוגוסט 2007)
 Mythos: Fantastic Four #1 (אוקטובר 2007)
 Spider-Man and the Fantastic Four: Silver Rage #1 (אוקטובר 2007)
 Fantastic Four: ¡Isla de la Muerte! #1 (דצמבר 2007)
 Fantastic Four: The Lost Adventure #1 (פברואר 2008)
 Secret Invasion: Fantastic Four #1-3 (מאי-יולי 2008)
 Fantastic Four: True Story #1-4 (יולי-נובמבר 2008)
 Ultimate Fantastic Four/X-Men #1 (נובמבר 2008)
 Fantastic Four Cosmic-Size Special #1 (ינואר 2009)
 Dark Reign: Fantastic Four #1-5 (מרץ-יולי 2009)
 Fantastic Four Giant-Size Adventures #1 (יוני 2009)
 Fantastic Four: In Search of Galactus #1 (פברואר 2010)
 Spider-Man/Fantastic Four #1-4 (יולי-אוקטובר 2010)
 Fantastic Four Trapped in the Data Vortex #1 (פברואר 2011)
 Marvel Greatest Comics: Fantastic Four #1 (מאי 2011)
 FF: Fifty Fantastic Years #1 (ספטמבר 2011)
 Fantastic Four: Season One #1 (אוקטובר 2011)
 100th Anniversary Special - Fantastic Four #1 (יולי 2014)
 Fantastic Four Annual Vol.5 #1 (אוקטובר 2014)
 סדרת חוברות True Believers, המכילה הדפסות מחודשות לסיפורים קלאסיים בהשתתפותם של ארבעת המופלאים:
 True Believers: Phoenix Returns #1 (דצמבר 2017)
 True Believers: Fantastic Four - The Wedding of Reed & Sue #1 (יולי 2018)
 True Believers: Fantastic Four - The Birth of Valeria #1 (יולי 2018)
 True Believers: Fantastic Four - Hulk vs. Thing #1 (יולי 2018)
 True Believers: Fantastic Four - The Coming of Galactus #1 (יולי 2018)
 True Believers: Fantastic Four - The Coming of H.E.R.B.I.E. #1 (יולי 2018)
 True Believers: Fantastic Four vs. Doctor Doom #1 (יולי 2018)
 True Believers: Fantastic Four - What If? #1 (יולי 2018)
 True Believers: Fantastic Four by John Byrne #1 (יולי 2018)
 True Believers: Fantastic Four by Walter Simonson #1 (יולי 2018)
 True Believers: Fantastic Four vs. the New Fantastic Four #1 (יולי 2018)
 True Believers: Fantastic Four – Galactus Hungers #1 (יולי 2018)
 True Believers: Marvel Knights 20th Anniversary - Luke Cage & the Fantastic Four #1 (ספטמבר 2018)
 True Believers: What If the Fantastic Four Had Different Super-Powers? #1 (אוקטובר 2018)
 True Believers: What If the Fantastic Four Had Not Gained Their Super-Powers? #1 (אוקטובר 2018)
 True Believers: Fantastic Four - Blastaar #1 (דצמבר 2018)
 True Believers: Fantastic Four - Dragon Man #1 (דצמבר 2018)
 True Believers: Fantastic Four - Klaw #1 (דצמבר 2018)
 True Believers: Fantastic Four - Mad Thinker & Awesome Android #1 (דצמבר 2018)
 True Believers: Fantastic Four - Frightful Four #1 (דצמבר 2018)
 True Believers: Fantastic Four - Molecule Man #1 (דצמבר 2018)
 True Believers: Fantastic Four - Puppet Master Vol #1 (דצמבר 2018)
 True Believers: Fantastic Four - Ronan & the Kree #1 (דצמבר 2018)
 True Believers: Fantastic Four - Skrulls Vol #1 (דצמבר 2018)
 True Believers: Fantastic Four - Super-Skrull #1 (דצמבר 2018)
 True Believers: Annihilation - Annihilus #1 (דצמבר 2019)
 True Believers: Empyre - Lyja #1 (מרץ 2020)
 True Believers: Empyre - Galactus #1 (מרץ 2020)
 True Believers: Empyre - Anelle #1 (מרץ 2020)
 True Believers: King in Black - Franklin Richards #1 (נובמבר 2020)
 True Believers: King in Black - Black Panther #1 (נובמבר 2020)
 Fantastic Four: Wedding Special #1 (דצמבר 2018)
 Marvel Tales: Fantastic Four #1 (ינואר 2019)
 Fantastic Four: The Prodigal Sun #1 (יולי 2019)
 Fantastic Four: 4 Yancy Street #1 (אוגוסט 2019)
 Fantastic Four: Negative Zone #1 (נובמבר 2019)
 Fantastic Four: Grimm Noir #1 (פברואר 2020)
 Fantastic Four: Road Trip #1 (דצמבר 2020)
 Fantastic Four: Grand Design #1-2 (אוקטובר 2019-ינואר 2020)
 Fantastic Four 2099 Vol.2 #1 (נובמבר 2019)
 Avengers vs. Fantastic Four #1 (דצמבר 2019)
 Annihilation - Scourge: Fantastic Four #1 (דצמבר 2019)
 X-Men/Fantastic Four Vol.2 #1-4 (פברואר-יולי 2020)
 Fantastic Four: Marvels Snapshot #1 (מרץ 2020)
 Empyre: Fantastic Four #0 (יולי 2020)
 Fantastic Four: Antithesis #1-4 (אוגוסט-נובמבר 2020)
 X-Men/Fantastic Four: 4X #1 (ספטמבר 2020)
 Empyre: Fallout Fantastic Four #1 (ספטמבר 2020)
 Fantastic Four: Life Story #1-6 (מאי 2021-פברואר 2022)
 Fantastic Four Anniversary Tribute #1 (נובמבר 2021)
 Fantastic Four Infinity Comic #1-4 (נובמבר-דצמבר 2021)
 Fantastic Four: Reckoning War Alpha #1 (פברואר 2022)
 Fantastic Four: Full Circle #1 (ספטמבר 2022)

קישורים חיצוניים

 דף הקבוצה באתר הרשמי של מארוול קומיקס
 דף הקבוצה בפרויקט פאנדום של מארוול קומיקס


הערות שוליים

*
קטגוריה:גיבורי-על במארוול קומיקס